సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
'సావిత్రి' ని మీరే సెలక్ట్ చేయండి....
'ఎవడే సుబ్రమణ్యం' చిత్రం తరువాత చాలా గ్యాప్ తీసుకొని ఓ కథను సిద్ధం చేసుకున్నాడు నాగఅశ్విన్.
TNN | Updated:
Jul 11, 2016, 10:57AM IST
' ఎవడే సుబ్రమణ్యం ' చిత్రంతో తెలుగు తెరకు పరిచయమయిన దర్శకుడు నాగఅశ్విన్. ఆ చిత్రం అటు ప్రేక్షకులను, ఇటు విమర్శకులను సైతం ఆకట్టుకుంది. నాని కెరీర్ కు మరో బాటను వేసింది కూడా ఆ చిత్రమే. అయితే ఈ సినిమా తరువాత చాలా గ్యాప్ తీసుకొని ఓ కథను సిద్ధం చేసుకున్నాడు నాగఅశ్విన్. అలనాటి మహానటి సావిత్రి జీవిత చరిత్ర ఆధారంగా ఈ సినిమా ఉండబోతుంది. సావిత్రి పాత్ర అనగానే అనుష్క అయితే సరిపోతుందనే మాటలు వినిపించాయి. కానీ నాగఅశ్విన్ మాత్రం 'సావిత్రి' ఎవరనేది డిసైడ్ చేయడానికి ప్రేక్షకుల అభిప్రాయాన్ని తీసుకోబోతున్నాడు. సావిత్రిలా కళ్ళతోనే నటించగల నటీమణి ఎవరు..? ఆమె పాత్రకు ఎవరైతే సరిపోతారనే విషయాలతో ఆన్ లైన్ లో ఓ కాంటెస్ట్ ను నిర్వహించబోతున్నారు. నెటిజన్స్ అత్యధికంగా ఎన్నుకున్న హీరోయిన్ నే ఈ సినిమాలో హీరోయిన్ గా ఫైనల్ చేయబోతున్నాడట. అంటే 'సావిత్రి' విషయంలో ప్రేక్షకులదే తుది నిర్ణయం అన్నమాట.